Dun Ġużepp Pace mill-parroċċa San Ġorġ Victoria kien in- neputi tal-Arċisqof ta' Malta Monsinjur Pietru Pace. U wasal il- jum tal-ordinazzjoni tiegħu f'nofs is-sena 1913. Kien miftiehem minn kmieni li l-ordinazzjoni saċerdotali ta' Dun Gużepp issir fil-Kattidral ta' Għawdex minn zijuh l- Arċisqof ta' Malta. Ġara li meta kien qorob iż-żmien, iz-ziju Pietru kien ġa marid, sal-punt, li ma kienx jiflaħ jaqsam il-fliegu. Għalhekk saru arranġamenti biex l-ordinazzjoni ta' Dun Ġużepp issir Malta u kienu ħallew f'idejn Monsinjur De Piro. De Piro kien Direttur taż-żewġt idjar: L-Istitut ta' San Ġużepp u l-Istitut ta' Fra Diegu, it-tnejn fil-parroċċa ta' San Gejtanu l-Ħamrun. Għal raġuni mhux magħrufa, De Piro għażel lid- Dar Fra Diegu għal din il-festa. Imma l-Arċisqof Pietru Pace (09/04/1831 — 29/07/1914) xtaq li l-ordinazzjoni ssir fil-Knisja ta' San Gejtanu billi kienet il-parroċċa taż-żewġ istituti f'idejn De Piro. Imma wkoll minħabba r-rabta li din il- parroċċa kellha mas-Sorijiet ta' Madre Teresa Nuzzo li l-Arċisqof tant kien jgħożż u jqim. Imma d-data miftiehma kienet fil-qalba tal-festa ta' San Gejtanu u f'dik is-sena, l-arja fuq iż- żewġ każini kienet waħda mċajpral Għalhekk, l-għażla waqgħet kif tant kien xtaq Monsinjur Ġużeppi De Piro, fuq l-Istitut Fra Diegu. Il-Ħadd 3 ta' Awwissu 1913, fil-Kappella tal-Istitut Fra Diegu, iddedikata lil San Franġisk tal-Pjagi, l-Arċisqof Monsinjur Pietru Pace ordna saċerdot lid-djaknu Ġużeppi Pace. Għalina tal- Ħamrun din hi ġrajja storika doppja. Għax f'din il-parroċċa tagħna kienet saret l-ewwel ordinazzjoni saċerdotali fil-kappella tal-Istitut Fra Diegu u għax dak is-saċerdot novell fl-1944 inħatar Isqof tad-djoċesi ta' Għawdex, suċċessur ta' Monsinjur Mikiel Gonzi. Monsinjur Ġużeppi Pace, Isqof ta' Għawdex, miet fil-31 ta' Marzu u straħ fil-Mulej għal dejjem. L-ispejjeż ta' din il-faċċata qed ikunu sponsorjati minn Modern Butcher